Robotnícky Dom

ORIGINÁLNY PRAŽSKÝ SYNKOPICKÝ ORCHESTER (CZ)
2025-04-25 19:00 - 20:30 (Europe/Bratislava) | Robotnícky dom, Robotnícka 3, Banská Bystrica, 97401, Slovenská republika
Originálny pražský synkopický orchester je uznávaný ansámbel zaoberajúci sa autentickou interpretáciou raného amerického jazzu, blues a tanečnej hudby 20. rokov. Vďaka použitiu dobových nástrojov, originálnych techník hrania a sofistikovaných aranžmánov je tento orchester považovaný za jeden zo štýlovo najvernejších. Založený bol v roku 1974 Pavlom Klikarom – trumpetistom, pianistom, muzikológom a popredným znalcom tohto žánru.

JAZZ RISK
2025-04-25 16:00 - 18:00 | Štátna vedecká knižnica, Lazovná 9, Banská Bystrica, 975 58, Slovenská republika
Projekcia filmového dokument

Projekcia filmového dokumentu je súčasťou audiovizuálnej výstavy Apríl – mesiac jazzu pri príležitosti medzinárodného sviatku Jazz Appreciation Month (JAM) s ponukou projekcií koncertných záznamov slávnych jazzmanov a filmových dokumentov so zaujímavými dobovými scenériami o historických súvislostiach jednotlivých vývojových etáp amerického jazzu. Výstava je doplnená zaujímavými knižnými publikáciami.

29. UNITED EUROPE JAZZ FESTIVAL BANSKÁ BYSTRICA
2025-04-25 00:00 - 2025-04-27 23:59
United Europe Jazz Festival sa koná v Banskej Bystrici už od roku 1996 a v čase svojho vzniku bol jediným dixielandovým festivalom na Slovensku. V roku 2002 mestá Banská Bystrica, Hradec Králové (ČR), Zakopane (PL) a Salgótarján (HU) spojili svoje jazzové festivaly a vytvorili spoločný projekt s názvom Stredoeurópsky jazzový most. V súčasnosti tento hudobný festival prepája tri krajiny – Slovensko, Česko a Poľsko. Táto medzinárodná spolupráca pretrváva už viac ako 20 rokov.

PROGRAM:

25/4 16:00 PIATOK

JAZZ RISK

Projekcia filmového dokument

Hudobné átrium Štátnej vedeckej knižnice v Banskej Bystrici

Viac info

25/4 19:00 PIATOK

ORIGINÁLNY PRAŽSKÝ SYNKOPICKÝ ORCHESTER (CZ)

Robotnícky dom

Originálny pražský synkopický orchester je uznávaný ansámbel zaoberajúci sa autentickou interpretáciou raného amerického jazzu, blues a tanečnej hudby 20. rokov.

Viac info

26/4 13:30 SOBOTA

BIG BAND ZUŠ J. CIKKERA

Námestie SNP

Školská kapela ZUŠ Band vznikla v roku 2006 a je zložená výlučne zo žiakov našej školy. Žánrové zameranie skupiny je veľmi pestré. Hrá skladby jazzové, swingové, popové ale aj rockové.

Viac info

26/4 15:15 SOBOTA

ZUZANA MIKULCOVÁ BAND

Námestie SNP

Zuzana Mikulcová pochádza z Rimavskej Soboty, vyštudovala Pražské konzervatórium a momentálne študuje VŠMU v Bratislave. V roku 2015 nahrala debutový album „Slová“ s podporou Hudobného fondu a Slovenskej jazzovej spoločnosti.

Viac info

26/4 16:45 SOBOTA

PIKOSCHKY

Námestie SNP

Pikoschky sú spojením 3 hudobných svetov a hlavne 3 skvelých kamarátov, ktorým to hrá aj na stage-i a aj pod ním. Energia ich vystúpení by sa dala krájať. V podstate ide o improvizáciu spojenú so žánrami ako nu jazz, funk, electro swing, house, či drum&bass.

Viac info

26/4 19:00 SOBOTA

ESTER WIESNEROVÁ – BLUE JOURNAL (SK/USA/UK/A)

hogo fogo jazz & art club

Ester Wiesnerová je medzinárodne pôsobiaca skladateľka, speváčka a pedagogička, pôvodom zo Slovenska. Nedávno bola uvedená v zozname Forbes 30 pod 30 a udelila jej medailu Guntera Schullera.

Viac info

26/4 21:30 SOBOTA

JAM SESSION

hogo fogo jazz & art club

Jam session je relatívne neformálna hudobná udalosť, proces, alebo hudobná aktivita, počas ktorej hudobníci, častejšie to bývajú inštrumentalisti, hrajú improvizované sóla, opakujú, vampujú, hudobné figúry a sekcie, využívajú efekty hudobného oneskorenia tónov, akordov (známe aj ako bourdon, či drón, dróna…), či experimentovanie s kombináciami akordov.

Viac info

27/4 14:00 NEDEĽA

SUS4

Námestie SNP

Veľmi podnetná a príjemná hodinka kvalitnej hudby a veľmi kvalitne zohratej jazzovej formácie „sus4 music group“.

Viac info

27/4 15:30 NEDEĽA

NEW MARKET JAZZ BAND (PL)

Námestie SNP

Dixielandová skupina NEW MARKET JAZZ BAND vznikla v Nowom Targu začiatkom 80. rokov z iniciatívy lekára a hudobníka Zdzisława „Toni“ Macikowského (predtým viedol kapelu Medicus v Braniciach).

Viac info

WOLFGANG AMADEUS MOZART: FIGAROVA SVADBA
2025-04-23 16:00 | Robotnícky dom, Robotnícka 3, Banská Bystrica, 97401, Slovenská republika
Figarova svadba je komická opera o štyroch dejstvách. Jej dej sa odohráva v 18. storočí na vidieckom šľachtickom sídle v Španielsku.

CESTA K SEBE
2025-04-16 17:00 - 19:00 | Robotnícky dom, Robotnícka 3, Banská Bystrica, 97401, Slovenská republika
Srdečne Vás pozývame na koncert absolventov Konzervatória Jána Levoslava Bellu, ktorý sa uskutoční v stredu 16. apríla 2025 o 17:00 hod. v Robotníckom dome.

Spoluúčinkovať budú žiaci tanečného a hudobno-dramatického odboru a Orchester KJLB pod taktovkou dirigenta Igora Vlakha.

Vstup je voľný.

POUS DANCE CUP
2025-04-13 09:00 - 16:00 | Robotnícky dom, Robotnícka 3, Banská Bystrica, 97401, Slovenská republika
Súťaž v DCC, videoclip dancing, streetstyle a battle.

BOD ZLOMU: PATRÍ ČERNÁK NA SLOBODU? (BANSKÁ BYSTRICA) - ZRUŠENÉ
2025-04-12 19:00 - 20:30 | Robotnícky dom, Robotnícka 3, Banská Bystrica, 97401, Slovenská republika
PODUJATIE JE Z ORGANIZAČNO-TECHNICKÝCH PRÍČIN ZRUŠENÉ

BOD ZLOMU: PATRÍ ČERNÁK NA SLOBODU?

Súd dnes odročil rozhodnutie o podmienečnom prepustení na doživotie odsúdeného mafiána Mikuláša Černáka na slobodu. Stále tak nevieme, či sa po 27 rokoch za mrežami zaradí do bežného života, alebo strávi jeho zvyšok za väzeňskými múrmi.

Znalecké posudky svedčia v jeho prospech, žiaden zločinec jeho typu nemal doteraz také priaznivé hodnotenie. Proti jeho prepusteniu naopak hovoria práva poškodených. A tiež charakter skutkov, keďže Černák je zodpovedný za minimálne 20 vrážd.

Akokoľvek napokon súd rozhodne, bude to precedens, aký ešte slovenská justícia v prípadoch organizovaného zločinu nezažila. Najbližšie pojednávanie o Černákovi je vytýčené na 20. mája.

Mal by ho súd po 27 rokoch prepustiť na slobodu?

Alebo by ho mal nechať – aj z úcty k obetiam – za mrežami?

Dokázal by sa po takom dlhom čase zaradiť do spoločnosti?

Alebo by mal sklony k recidíve, takže by sa vrátil do väzenia?

Aké bolo Slovensko, keď ovládala ulice hrubokrká mafia?

Koľko obetí má na svedomí a prečo bola taká brutálna?

Ako sa zmenil organizovaný zločin a na čom dnes najviac ryžuje?

Nie sú skorumpovaní politici len uhladenou verziou mafie z 90. rokov?

Príďte 12. apríla 2025 o 19:00 do Robotníckeho domu v Banskej Bystrici a dozviete sa viac. Hosťami novinárov Mareka Vagoviča a Richarda Dírera budú kriminalisti, ktorí preverovali trestné činy najbrutálnejších mafiánskych gangov, ale aj bielych golierov z

politiky a bezpečnostných zložiek – bývalý šéf NAKA Ľubomír Daňko a bývalý policajný prezident Peter Kovařík.

. Budeme hovoriť o divokých 90. rokoch, kedy vybuchovali na ulici autá aj za bieleho dňa. Ale aj o sofistikovaných kšeftoch darebáckych politikov, oligarchov, siskárov, policajtov, prokurátorov či sudcov. Toto si rozhodne nenechajte ujsť, s exkluzívnymi hosťami nahliadneme do zákusia starej aj novodobej mafie.

STO MÚCH- KRST CD + OSLAVA 20 ROKOV HUDOBNEJ SLOBODY
2025-04-11 19:00 - 20:30 | Robotnícky dom, Robotnícka 3, Banská Bystrica, 97401, Slovenská republika
🎶 STO MÚCH – KRST CD + oslava 20 rokov hudobnej slobody!

Pripravte sa na večer plný energie, humoru a skvelej hudby! V prvej časti večera spoločne pokrstíme a vypočujeme si nové cd. V druhej časti sa prenesieme do minulosti a zaspomíname na 20 rokov hudobnej cesty skupiny STO MÚCH. 🎸🎤

STO MÚCH – legendárna banskobystrická kapela, ktorá svojou originalitou a vtipom oslovuje generácie fanúšikov. Ich hudba je ako život sám: veselá, nepredvídateľná a plná nadhľadu.

Príďte sa presvedčiť, prečo sú považovaní za slovenský alternatívny unikát!

🎉 Oslavujeme 20 rokov na scéne! 🎉

🔸 Čaká vás neopakovateľná show, kde sa mieša humor, sarkazmus a hudobná profesionalita.

🔸 Hity, ktoré vás rozosmejú, prekvapia a chytia za srdce.

🔸 Večer plný dobrej nálady a uvoľnenej atmosféry, na ktorú sa nezabúda.

DIVERTIMENTO MUSICALE
2025-04-09 17:00 - 19:00 | Robotnícky dom, Robotnícka 3, Banská Bystrica, 97401, Slovenská republika
Krajská súťažná postupová prehliadka inštrumentálnych neprofesionálnych zoskupení, organizuje Stredoslovenské osvetové stredisko Banská Bystrica.

VLASTA REDL S KAPELOU
2025-04-07 19:00 - 20:30
VLASTA REDL – samorast, všeumelec (skladateľ, textár a spevák, spisovateľ, štúdiový hráč, aranžér, hudobný režisér a producent, podieľal sa na takmer 60 albumoch, taktiež autor divadelnej a filmovej hudby).Jeho hudobná tvorba je žánrovo nevyhranená a preto ťažko definovateľná, ľahko rozpoznateľný je ale jeho osobitý autorsko-aranžérsky rukopis, ktorý často kombinuje tradičné melodické a harmonické línie moravského a slovenského folklóru s progresívnymi prvkami súčasných hudobných smerov (rock, r&b, jazz, fun).

FLORES MUSICI
2025-03-31 19:00 - 20:30 | Katedrála sv. Františka, Nam. SNP 27, Banská Bystrica, Slovakia, 97401, Slovenská republika
FLORES MUSICIKristína Gabčová, Daniel Gabčo – organAlbert Hrubovčák, Martin Panák, Roman Toman – trombónyMatej Benda – spev, kontratenor

Záver festivalu bude patriť sakrálnej hudbe. Na koncerte 31. marca 2025 v katedrále sv. Františka Xaverského zaznejú v interpretácii organistov Kristíny a Daniela Gabčovcov, trombónového tria Alberta Hrubovčáka, Martina Panáka, Romana Tomana a kontratenoristu Mateja Bendu diela francúzskych, nemeckých, českých aj slovenských skladateľov. V svetovej premiére zaznie dielo Ľuboša Gabču Jubilate Deo universa terra op. 32 pre organ, spev a trio trombónov.

Program

Kristína Gabčová: Marcel Dupré – 6 Antiennes pour le Temps de Noël op. 48 (výber)

Kristína Gabčová/ Matej Benda: Darius Milhaud – 5 Prières Op.231c V. Verbum caro factum est 4‘

TROMBÓNOVÉ TRIO: Samuel Scheidt – Sinfonia in D 3‘

Kristína Gabčová: Petr Eben – Laudes

TROMBÓNOVÉ TRIO: Brian Lynn – Bachy Things

Kristína Gabčová/ Matej Benda: Maurice Duruflé – Messe cum Jubilo op. 11 IV. Benedictus

TROMBÓNOVÉ TRIO/Daniel Gabčo: Ľuboš Gabčo – Ricercar op. 19

Daniel Gabčo: James MacMillan – St. Andrew´s Suite

Daniel Gabčo/Trombónové trio/Matej Benda: Ľuboš Gabčo – Jubilate Deo universa terra op. 32

Daniel Gabčo: Naji Hakim – Esquisses grégoriennes

Z verejných zdrojov podporil fond na podporu umenia.

BILLY BARMAN & KORBEN DALLAS | NETRADIČNÁ RODINA TOUR - VYPREDANÉ
2025-03-29 20:00 - 22:00 | Robotnícky dom, Robotnícka 3, Banská Bystrica, 97401, Slovenská republika
Billy Barman a Korben Dallas vytvorili netradičnú rodinu.

KONCERT JE VYPREDANÝ.

“Je to manželstvo z rozumu, aj vášne,” hovorí spevák skupiny Korben Dallas – Juraj Benetin o spojení s Billy Barman, s ktorými na jar 2025 vyrážajú na spoločné turné s názvom Netradičná rodina.

Na koncertoch kapely odohrajú svoje najväčšie hity, ale odznejú aj hudobné spolupráce, vrátane nových pesničiek, na ktorých práve pracujú.

Kapely sa roky stretávajú na festivaloch a koncertoch, a ich publiká majú veľký prienik, na druhej strane majú aj odlišné pohľady na tvorbu a rokenrolový životný štýl. „Práve tak vznikol názov netradičná rodina – je to narážka na to, že nás ako muzikantov mnohé spája a mnohé odlišuje. Zároveň je to aj postoj k veciam, ktoré sa dejú okolo nás,“ potvrdil Juraj Podmanický z Billy Barman.

ŽABIE PIERKO
2025-03-28 18:00 - 19:30 | Robotnícky dom, Robotnícka 3, Banská Bystrica, 97401, Slovenská republika
ŽABIE PIERKO je hudobné duo zložené z dvoch kreatívnych umelcov, ktorí sami tvoria, aranžujú a interpretujú svoju hudbu. Piesne komponujú v piatich jazykoch: angličtine, nemčine, taliančine, francúzštine a slovenčine. Obaja členovia hrajú na klavíri a gitare, sú spevákmi a textármi. Ich tvorba je kombináciou klasickej hudby určenej pre orchestre s prvkami rockových gitár.

Duo sa venuje aj vizuálnemu umeniu, pričom sami vytvárajú obaly svojich albumov. Ich hudba je odrazom hlbokého emocionálneho sveta a snažia sa ňou vyjadriť to, čo slová nedokážu.

„Voláme sa Žabie Pierko.. Naša tvorba je špecifická a väčšinou nezaraditeľná do nejakej škatuľky.. a v tom je práve jej veľké KÚZLO. Všetko čo tvoríme, je už napísané vo Vesmírnej knižnici.. príde to do Vedomia ako informácia.. správa.. často je to sen, sen piesne a niekedy je ťažké v noci sa rýchlo zobudiť a zaznamenať to do poznámok.. s tvorivosťou treba len plynúť.. nedá sa skrotiť.. je ako zviera, ktoré Vás nesie.. niekam.. cieľová stanica neznáma.. Prítomný moment.. len ho zaznamenať, lebo ráno všetko mizne.. V piesňach je mnoho variácií, kam ísť.. občas sú tieto možnosti dokonca aj frustrujúce, pretože si treba zvoliť len jednu z nich.. je to ako život, kde sú dané nejaké možnosti a scenáre..“

CHOPINIÁNA / VYPREDANÉ !
2025-03-27 18:00 - 19:30 | Radnica, Námestie SNP 1, Banská Bystrica, 974 01, Slovenská republika
K najznámejším klaviristom mladšej poľskej generácie patrí, dnes už koncertný svetobežník, Krzysztof Książek, semifinalista a držiteľ zvláštnej ceny za najlepšiu interpretáciu mazúrok na XVII. International Chopin Piano Competitionvo Varšave v roku 2015. V celovečernom recitáli v Cikkerovej sieni Historickej radnice odznejú 27. marca 2025 diela poľského romantika Fryderyka Chopina.

Z verejných zdrojov podporil fond na podporu umenia.

Program

Krzysztof Książek (PL): klavír

Fryderyk Chopin:

Nocturne in F sharp minor op. 48 nr 2Fantasy in F minor op. 494 Mazurkas op. 173 Waltzes op. 34Ballade in G minor op. 23

Oslavy 80. výročia oslobodenia mesta Banská Bystrica
2025-03-25 17:00 - 19:00 | Robotnícky dom, Robotnícka 3, Banská Bystrica, 97401, Slovenská republika

DANIEL HŮLKA: RECITÁL
2025-03-19 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Nezabudnuteľný hudobný zážitok s jednou z najvýraznejších osobností českej hudobnej scény – Danielom Hůlkom.

Nechajte sa unášať jeho nezameniteľným hlasom a prežite spolu s ním spomienky na veľké muzikálové roly, ktorými sa zapísal do sŕdc divákov.

Vďaka atmosféra, ktorá sa nesie celým večerom, môžu diváci zabudnúť na starostí všedných dní. Za sprievodu talentovaných spievajúcich multiinštrumentalistov Veroniky Tölg Savincovej a Jiřího Březíka si pripomenieme Danove najväčšie hity, ale aj dávno zabudnuté piesne alebo duety z muzikálov ako Dracula alebo Monte Cristo.

PAGANINI KONTRABASU
2025-03-12 18:00 - 19:30 | Robotnícky dom, Robotnícka 3, Banská Bystrica, 97401, Slovenská republika
Žilinský rodák, kontrabasista Roman Patkoló reprezentuje aktuálne svetovú špičku koncertného umenia a je momentálne najúspešnejším slovenským koncertným umelcom v zahraničí. Na koncerte 12. marca 2025 uvedie na pódiu Robotníckeho domu pôvodné aj transkribované diela pre kontrabas od Nicolu Paganiniho, Astora Piazollu, Georga Bizeta aj Franza Schuberta. Spoluúčinkovať bude gitaristka Miriam Rodriguez Brüllová, držiteľka najvyšších ocenení na gitarových súťažiach na Slovensku i v zahraničí.

Z verejných zdrojov podporil fond na podporu umenia.

Program

Roman Patkoló: husleMiriam Rodriguez Brüllová: gitara

Franz Schubert: Sonata Arpeggione

Franz Schubert: Vyber piesni

Niccolò Paganini: Benatsky karneval

Astor Piazzolla: Ave Maria

Astor Piazzolla: Invierno Porteno

Astor Piazzolla: Otono Porteno

Georges Bizet/Roman Patkolo: Carmen

Koncert je organizovaný v spolupráci so Stredoslovenským osvetovým strediskom.

OLYMPUS DIGITAL CAMERA

SEMINÁR - NOVÝ STAVEBNÝ ZÁKON
2025-03-10 09:30 - 12:30 | Robotnícky dom, Robotnícka 3, Banská Bystrica, 97401, Slovenská republika
Pri príležitosti schváleného nového stavebného zákona organizuje Ministerstvo dopravy Slovenskej republiky odbornú prednášku, na ktorej sa bude diskutovať o jeho najdôležitejších zmenách.

KONCERT DIVADELNEJ HUDBY | 30 ROKOV DIVADLA Z PASÁŽE
2025-03-07 17:00 - 19:00 | Robotnícky dom, Robotnícka 3, Banská Bystrica, 97401, Slovenská republika
30 rokov, ktoré sú naplnené divadelnými inscenáciami a hudbou.

Hudba je súčasť, hudba je pomocník, hudba inscenáciu nesie, korení i zafarbuje. Celý divadelný kus môže byť hudobný z veľkej časti.

Pri 34 inscenáciách, ktoré do tohto času vznikli v Divadle z Pasáže sa hudba ocitla v rôznych pozíciách. Teraz prichádza čas, kedy sa môžeme trochu nad ňou zamyslieť. Všakovakí tvorcovia, hudobníci, interpreti, všetci tí, ktorých rukopis cez našu inscenačnú hudbu cítiť, sú našou súčasťou, Chceme sa spolu zamyslieť, počúvať, zastaviť, pripomenúť, spomenúť si na tvorbu.

Koncert, ktorý ponúkne priestor pre zastavenie sa. Vstup do toho, čo už bolo. Hudba má nekonečné možnosti. To, či skladba odznie dnes, či o tridsať rokov, či pred tridsiatimi rokmi, na jej radosti nič nemení. Takto sa chceme tešiť. Pečať pôvodných interpretov, príchuť pôvodných aranžmánov, vybrané skladby premiesené časom. Staré, nové, pôvodné, podobné, hudobné.

Nech sa páči. Tešíme sa!

Účinkujú: Ivan Blaško, Michal Daniš, Ján Kinčeš, Miriam Kujanová, Lucia Krajčiová, Michaela Ďuricová, Klaudia Kuzmová, Tomáš Debnár, Lýdia Rybárová, Peter Darmo, Veronika Lačná, Marek Mojžiš, Dorota Králiková, Peter Vrťo

Hudobníci: Martin Novák, Samuel Suja, Samuel Opálka, Matej Háasz, Anna Tomaštiková

Svetelný dizajn, projekcia: Ján Čief

Zvukový dizajn: Dušan Ivan

Odborná asistencia: Ľudmila Veverková, Eva Ogurčaková, Katarína Hojčušová a Martina Kubalová

Produkcia: Matúš Petričko

VÁCLAV HUDEČEK A SLOVENSKÝ KOMORNÝ ORCHESTER - VYPREDANÉ
2025-03-06 18:00 - 19:00 | Robotnícky dom, Robotnícka 3, Banská Bystrica, 97401, Slovenská republika
KONCERT JE VYPREDANÝ.

Na otváracom koncerte Banskobystrickej hudobnej jari zaznejú 6. marca v Robotníckom dome v interpretácii Václava Hudečka dva koncerty z odkazu veľkých českých majstrov, bratov Franza a Georga Bendovcov. Obaja sa významným spôsobom zapísali do histórie nemeckej husľovej školy nielen ako špičkoví interpreti, ale aj ako skladatelia, pôsobiaci na dvore pruského kráľa Fridricha II. Pruského. Koncert pre husle A dur a Koncert pre husle G dur op. 43 z druhej polovice 18. storočia sú skvelou príležitosťou spoznať Hudečkove interpretačné majstrovstvo a zároveň sa zoznámiť s dielami s náročnou technickou dispozíciou. Václav Hudeček vystúpi v sprievode Slovenského komorného orchestra s dirigentom a umeleckým vedúcim Ewaldom Danelom.

Václav Hudeček, legenda československej hudobnej kultúry,hral už ako 15-ročný v londýnskej Royal Albert Hall a oslňoval divákov na najprestížnejších svetových koncertných pódiách. Bol vzorom pre mladých ľudí v bývalom Československu. V roku 1967 zahral legendárnemu ruskému huslistovi Davidovi Oistrachovi (1908 – 1974) a stal sa jeho posledným žiakom. Počas hviezdnej kariéry vystupoval Hudeček s najlepšími svetovými orchestrami, hral v prestížnych koncertných sálach, účinkoval na svetových festivaloch. Množstvo Hudečkových nahrávok vzniklo vo vydavateľstvách Supraphon, Panton, Japan Victor Company, Ex Libris a ďalších.

PROGRAM

Václav Hudeček: husle

Slovenský komorný orchesterEwald Danel: umelecký vedúci

Jan Václav Stamic:Symfónia č. 3 B dur Mannheimská

František Benda: Koncert pre husle A dur, L 2.13

Jan Jiří Benda (upr. Samuel Dushkin):Koncert pre husle a orchester G dur

Antonín Dvořák: Sláčikové kvarteto F dur Americké, op. 96Allegro ma non troppo

Z verejných zdrojov podporil fond na podporu umenia.

Dospelí: 15 eur / Študenti, dôchodcovia, ZŤP: 10 eur

64. Banskobystrická hudobná jar
2025-03-06 08:00 - 2025-03-31 18:00 | Mesto Banská Bystrica
64. ročník Banskobystrickej hudobnej jari prinesie v marci 2025 štyri výnimočné koncerty klasickej hudby. Vystúpia na nich poprední sólisti a komorné zoskupenia zo Slovenska i zo zahraničia.Festival odštartuje 6. marca slávnostným koncertom, na ktorom sa predstaví legendárny husľový virtuóz Václav Hudeček. V jeho podaní, za sprievodu Slovenského komorného orchestra pod taktovkou Ewalda Danela, zaznejú majstrovské diela klasickej hudby.12. marca sa v Robotníckom dome predstaví Roman Patkoló, jeden z najúspešnejších slovenských koncertných umelcov pôsobiacich v zahraničí. Jeho kontrabasové umenie, ktoré zahŕňa pôvodné diela i transkripcie, doplní gitaristka Miriam Rodriguez Brüllová.Cikkerova sieň Historickej radnice bude 27. marca dejiskom recitálu poľského klaviristu Krzysztofa Książeka. Tento popredný interpret mladšej generácie zahrá výber z klavírnej tvorby Fryderyka Chopina.Záverečný koncert festivalu, ktorý sa uskutoční 31. marca v Katedrále sv. Františka Xaverského, bude patriť sakrálnej hudbe. V podaní renomovaných umelcov zaznejú diela francúzskych, nemeckých, českých a slovenských skladateľov.Banskobystrická hudobná jar nezabúda ani na mladé publikum. Pre žiakov základných a stredných škôl je aj v tomto roku pripravený výchovný koncert.

Z verejných zdrojov podporil fond na podporu umenia.

63. Banskobystrická hudobná jar – aftermovie

PROGRAM:

6/3/2025 / 18.00 hod. / Robotnícky domVÁCLAV HUDEČEK A SLOVENSKÝ KOMORNÝ ORCHESTERVáclav Hudeček (CZ) – husleEwald Danel – umelecký vedúci

Viac info

12/3/2025 / 18.00 hod. / Robotnícky domPAGANINI KONTRABASURoman Patkoló – kontrabasMiriam Rodriguez Brüllová – gitara

Viac info

27/3/2025 / 18.00 hod. / Historická radnicaCHOPINIÁNA / VYPREDANÉKrzysztof Książek (PL) – klavír F. Chopin

Viac info

31/3/202519.00 hod. / Katedrála sv. FrantiškaFLORES MUSICIKristína Gabčová, Daniel Gabčo – organAlbert Hrubovčák, Martin Panák, Roman Toman – trombónyMatej Benda – spev, kontratenor

Viac info

Sprievodný program:

24/3/20259.00 hod. a 11.00 hod. / Robotnícky domMUŠKETIERI VO FRAKOCHVýchovný koncert sláčikového kvarteta Moviequartet.Prierez slávnymi filmovými melódiami.

FAŠIANGY V MESTE
2025-03-04 16:30 - 17:45 | Námestie SNP, Námestie SNP, Banská Bystrica, 97401, Slovenská republika
Jedno z najkrajších období roka, ktoré je plné tradičných zvykov, sú fašiangy. Čas bujarých zábav, veselia, kedy sa do hojnosti spievalo a tancovalo, jedlo a hodovalo. Nechýbali obľúbené zabíjačky a svadby. Fašiangy, ktoré nasledovali po vianočnom období a končili pred Veľkým pôstom, symbolizujú obdobie prechodu od zimy k jari. Obdobie fašiangov začína sviatkom Troch kráľov a končí o polnoci pred Popolcovou stredou. V utorok, pred Popolcovou stredou, bývala posledná zábava, na ktorej sa pochovala basa na znak zákazu organizovania zábav počas 40- dňového pôstu.

Ukážku týchto tradičných zvykov pripravuje Mesto Banská Bystrica v spolupráci so Stredoslovenským osvetovým strediskom na Námestí SNP.

ČAJ O PIATEJ
2025-03-02 17:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica pozýva na obľúbenú hudobno – tanečnú zábavu Čaj o piatej, ktorá sa uskutoční v nedeľu 2.3.2025 o 17.00 hod. v Robotníckom dome. O zábavu sa postará skupina Galaxy BB Music.

Vstupné 4 EUR.

BYSTRICKÁ VEDOMOSTNÁ VÝZVA
2025-02-28 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Kvíz o Banskej Bystrici s hudobným hosťom Tomáš Pohorelec a Gastro Folk Punk.

Tímy s maximálnym počtom 5 členov prihlasujte do 25.2.2025 na e-mailovú adresu: andrej.bilik@banskabystrica.sk

Štartovné 5€ na tím.

Počet tímov obmedzený.

BANSKÁ BYSTRICA / BUĎ LÁSKA: KOŠČOVÁ, MEDVEDOVSKA, ŠPINER
2025-02-25 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Buď láska: Koščová, Medvedovska, Špiner

3 roky

… smútku, strachu a zúfalstva

… nádeje, podpory a priateľstva

Katka Koščová, Mila Medvedovska a Daniel Špiner

Spolu proti hroznej vojne, ktorá stále trvá a na ktorú si nechceme zvyknúť.

Slovensko-ukrajinské spojenie troch umeleckých duší, dve speváčky a klavirista.

Katkine a Miline piesne, na ktorých sa Daniel autorsky podieľa majú nádych folku, jazzu a šansónu. Na koncerte zaspievajú duety aj každá svoje piesne. Ich krásne, sýte a farebné hlasy a Danielova klavírna virtuozita a až neuveriteľné naladenie na speváčky idú priamo pod kožu. Na koncertoch svojou muzikálnosťou a emotívnosťou vytvárajú silné prepojenie s publikom a sála plače, smeje sa a spieva spolu s nimi.

Sériou koncertov k smutnému 3. výročiu vojny chcú Katka, Mila a Daniel vyjadriť svoj postoj a symbolickú podporu všetkým Ukrajinkám a Ukrajincom, ktorí padli v tejto hroznej vojne, prišli o svoje domovy, museli utekať zo svojej krajiny ako utečenci a všetkým, ktorí aj za naše bezpečie statočne bojujú už tretiu zimu na fronte.

3T V BANSKEJ BYSTRICI: NARODENINOVÝ ŠPECIÁL S ZITRONOM
2025-02-19 19:00 - 21:30 | Robotnícky dom, Robotnícka 3, Banská Bystrica, 97401, Slovenská republika
Improvizované divadlo zohratej trojice komikov Šoka, Pucha a Stanleyho, ktorí svoje 20. výročie na scéne oslávia so špeciálnym hosťom – komikom Zitronom. Vstupenky zakúpené na októbrové vystúpenie sú platné.

Účinkujú: Juraj „Šoko“ Tabaček, Lukáš „Pucho“ Púchovský a Stano „Stanley“ Staško.Vstupenky zakúpené na októbrové vystúpenie sú platné.

TANCOM K VÁM
2025-02-13 17:00 - 19:00 | Robotnícky dom, Robotnícka 3, Banská Bystrica, 97401, Slovenská republika
obľúbený tanečný večer študentov Konzervatória J. L. Bellu a ZUŠ J. Cikkera pre žiakov ZŠ.

TANCOM PRE MLÁDEŽ
2025-02-13 11:00 - 14:00 | Robotnícky dom, Robotnícka 3, Banská Bystrica, 97401, Slovenská republika
tanečné výchovné predstavenia študentov Konzervatória J. L. Bellu a ZUŠ J. Cikkera pre žiakov ZŠ

ZIMNÝ SLOVOMfest
2025-02-11 17:30 - 19:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica a Generácia Nula Vás pozývajú Zimný SLOVOMfest. Toto umelecké podujatie ponúkne prepojenie literárnych autorov prózy, poézie či aforizmov, ktorých doplnia výtvarní autori a hudobní interpreti, ale aj talentovaní recitátori.

Vstup na podujatie je voľný.

SZIDI TOBIAS & BAND: OKNÁ DOKORÁN
2025-02-10 19:00 - 22:00 | Robotnícky dom, Robotnícka 3, Banská Bystrica, 97401, Slovenská republika
Tvorba Szidi Tobias ponúka širokú škálu nálad aj aranžmánov, šansón, balady, tango, jazz aj ozveny čardáša. V jej piesňach nachádzame ideálne spojenie textu a hudby vo vynikajúcich interpretačných výkonoch kapely Szidi Tobias & Band. Na koncertných pódiách ju sprevádzajú prvotriedni hudobníci a inštrumentalisti – Milan Vyskočáni – autor hudby, klavír, gitara, violončelista Andrej Gál, hráč na akordeón Filip Krišš, bubeník Marcel Buntaj, basgitarista Tamász Belicza a hráč na saxofón a flautu Ján Slezák.
